न्युयोर्क विश्वविद्यालयका चार जना विद्यार्थीले त फेसबुकको कदमबाट क्रुद्ध भएर यसको विकल्पका रुपमा अर्को साइट बनाउन एक लाख अमेरिकी डलरभन्दा बढी संकलन गरिसकेका छन्। एक न्यु मिडिया मार्केटिङविज्ञले जुन महिनाको ६ तारिखका लागि अनलाइन विरोध गर्ने योजना बनाएका छन्। उनको यो कदमलाई बिहीबार मध्याह्नसम्ममा ६३२ जनाले साथ दिएका छन्। फेसबुक प्ल्याटफर्मका निर्देशक ब्रेट टेलर भन्छन्- हामी यो विषयमा संवेदनशील छौँ र यसलाई गम्भीर रुपमा लिएका छौँ। उनले फेसबुकले फिचर्सहरु र गोपनीयतासम्बन्धी सेटिङहरु थप्न लागेको बताए। यो प्रयोगकर्ताहरुका लागि जटिल हुने उनले स्वीकारे तर नयाँ नयाँ फिचर्सहरुको परीक्षण सदस्यहरुलाई गर्न लगाउने र उनीहरुको अनुभव लिने क्रम जारी रहने उनको कथन थियो।
